РКИ
 Институцията докладва тук отсрочените данъчни пасиви, като за остатъчен срок до падежа взима най-близката възможна дата, на която стойността им може да бъде реализирана.
 0420
 2.9.3. Малцинствени участия
 Член 428к, параграф 1, буква б) от РКИ
 Тук институциите докладват малцинствените участия и взимат предвид срока на инструмента като остатъчен срок до падежа.
 0430
 2.9.4. Други пасиви
 Член 428к, параграфи 1 и 3 от РКИ
 Институциите докладват тук другите пасиви, в т.ч. късите позиции и позициите с отворен падеж.
 ЧАСТ IV: ОПРОСТЕНО ИЗИСКВАНО СТАБИЛНО ФИНАНСИРАНЕ
 1. Специални бележки
 25.
 Институциите докладват в подходящата категория всички активи, които остават тяхна действителна собственост, дори ако не са записани в баланса им. Институциите не докладват активите, които не остават тяхна действителна собственост, дори ако са записани в баланса им.
 26.
 По силата на член 428ар от РКИ, освен ако не е посочено друго в шеста част, дял IV, глава 7 от РКИ, размерът на изискваното стабилно финансиране (ИСФ) се изчислява, като стойността на активите и задбалансовите позиции се умножи по коефициентите на изискваното стабилно финансиране.
 27.
 Активите, които по силата на Делегиран регламент (ЕС) 2015/61 могат да се приемат за ликвидни активи (ВКЛК), се докладват като такива, независимо дали удовлетворяват оперативните изисквания в член 8 от същия делегиран регламент. Тези активи се докладват в съответните колони, независимо от техния остатъчен срок до падежа.
 28.
 Всички активи и задбалансови позиции, които не са ВКЛА, се докладват с разбивка по остатъчния им срок до падежа в съответствие с член 428ас от РКИ. Падежните интервали на стойностите, стандартните коефициенти и приложимите коефициенти са следните:
 i.
 остатъчен срок до падежа под една година или без посочен падеж;
 ii.
 остатъчен срок до падежа от една година или повече.
 29.
 При изчисляването на остатъчния срок до падежа на активите и задбалансовите позиции, които не са ВКЛА, институциите взимат предвид опциите с допускането, че емитентът или контрагентът ще упражнят която и да е опция, за да удължат срока до падежа на актива. За опциите, които институцията може да упражни по своя преценка, тя и компетентният орган взимат предвид свързаните с репутацията фактори, които могат да ограничат възможността институцията да не упражни опцията, по-специално пазарните очаквания и очакванията на клиентите, че институцията следва да удължи срока до падежа на определени активи при настъпването на техния падеж.
 30.
 При някои позиции институциите докладват активите според състоянието и/или срока до падежа на тежестите, с които те са обременени, в съответствие с член 428ас, параграфи 4, 5 и 6 от РКИ.
 31.
 Дървото на решенията за образец за докладване C 82.00 е част от указанията, с които се уточнява степента на приоритет на оценъчните критерии за отнасяне на всеки деклариран елемент, така че да се осигури хомогенна и сравнима информация. Да се следва дървото на решенията обаче не е достатъчно само по себе си: институциите трябва винаги да се съобразяват с всички останали указания. За улеснение в дървото на решенията не са включени общи суми и междинни суми; това обаче не означава, че те не трябва също да бъдат докладвани.
 32.
 Както е посочено